Sobremón - Biquipedia, a enziclopedia libre

# Sobremón

### De Biquipedia

Ambista d'o Sobremón, dende Yosa

O Sobremón (en castellán Sobremonte) ye una redolada situata en o Perineu aragonés que autualmén forma parti d'o monezipio de Biescas. O barranco d'Arás trescruza tot o Sobremón ta dimpués baxar á lo río Galligo.

Bi ha tres lugars en o Sobremón, Aso de Sobremón, Betés de Sobremón y Yosa de Sobremón. D'antis más Aso teneba conzello propio. Toz istos lugar i son situatos á más de 1200 metros d'altaria, en a parti dreita d'o río Galligo, denzima d'a Tierra de Biescas. L'azeso á los lugars se'n fa por una chicota carretera de montaña que puya dende Biescas ta o Sobremón y que á begadas en ibierno cuan bi ha nebazos os dixa incomunicatos bel diya.

Tradizionalmén as chens d'o Sobremón s'han adedicato á l'agricultura y a ganadería.

Retrieved from "http://an.wikipedia.org../../../s/o/b/Sobrem%C3%B3n.html"

Categorías: Perinés | Alto Galligo

##### Views

- Articlo
- Descusión
- Current revision

##### Rechirar